proxectonos/corpus_dominio_legal_administrativo_tmp huggingface dataset:
EXPOSICIÓN E COBRANZA DO PADRÓN DO IBI URBANA 2019
ADMINISTRACIÓN LOCAL — Municipal — Vilagarcía de Arousa (Recadación, 30/05/2019)

ANUNCIO DE EXPOSICION: Aprobado pola Xunta de Goberno Local de data 13 de maio de 2019 o Padrón Fiscal do Imposto Sobre Bens Inmobles de Natureza Urbana para o actual exercicio, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. ANUNCIO DE COBRANZA: Ós efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do Imposto Sobre Bens Inmobles de Natureza Urbana, correspondente ó ano 2019, será o seguinte: a) Período de cobro: Dende o día 10 de xuño ó 12 de agosto de 2019 ambos inclusive. Para aqueles recibos que estén domiciliados, o cargo en conta farase o día 1 de agosto de 2019. b) Horario e lugar de cobro: Nas entidades financieiras colaboradoras, no horario de caixa, co documento ou carta de pago que será expedido nas oficinas da Recadación Municipal, de 8.30 a 13.30 horas. c) Domiciliación: Os contribuíntes poderán efectuar o pago a través dunha entidade bancaria. Para elo dirixirán comunicación ó órgano recadatorio correspondente alo menos dous meses antes do comenzo do período recadatorio. Noutro caso, surtirán efectos a partir do período seguinte. d) Advertencia: Transcurrido o prazo de ingreso, as débedas serán esixidas polo procedimento de constrinximento e se devengarán os correspondentes recargos do período executivo, xuros de demora e, no seu caso, as costas que se produzan. Vilagarcía de Arousa, a 21 de maio de 2019. O ALCALDE-PRESIDENTE Asdo/ Alberto Varela Paz
CONVOCATORIA PÚBLICA DE ADQUISICIÓN DE BENS INMOBLES
SECCIÓN NON OFICIAL —  — Consorcio Zona Franca de Vigo (Poxas, 09/07/2019)

O Xoves, 5 de setembro de 2019, ás 10:00 horas, na Sede Central de Oficinas deste Organismo en Bouzas. A documentación atópase dispoñible para a súa consulta na páxina web do Organismo: https://www.zfv.es/pliegos/prego_adquisicion_bens_inmobles.pdfEn Vigo, a 4 de xullo de 2019.- O Delegado Especial do Estado no Consorcio da Zona Franca de Vigo. Fdo.: D. David Regades Fernández.
DELEGACIÓN ESPECIAL DE FUNCIÓNS RELATIVAS AO SERVIZO DE PERSOAL E AVOCACIÓN DE FUNCIÓNS RELATIVAS AO SERVIZO DE FACENDA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 09/04/2019)

Visto que esta Alcaldía, de conformidade co artigo 43.4 e 43.5 do Regulamento de organización, funcionamento e réxime xurídico das Entidades Locais, aprobado polo Real decreto 2568/1986, de 28 de novembro, ten recoñecida por lei a posibilidade de efectuar delegacións especiais (relativas a un proxecto o asunto determinado, relativas a un determinado servizo ou relativas a un distrito ou barrio) en calquera concelleiro para a dirección e xestión de asuntos determinados incluídos nas citadas áreas. Vista a delegación especial de funcións, realizada polo Sr. Alcalde o día 16 de xuño de 2015 e publicada no B. O. P. do día 17 de xullo de 2015, da dirección interna e a xestión dos servizos de Facenda e Persoal, ao concelleiro don Francisco Floreal Alonso Pedreira, non incluíndo a facultade de resolver mediante actos administrativos que afecten a terceiros. Vista a a resolución de avogación das competencias delegadas a don Francisco Floreal Alonso Pedreira, relativas á dirección interna e a xestión dos servizos relacionados cos departamentos de Tesourería Municipal e Rendas, realizada polo Sr. Alcalde o día 15 de febreiro de 2018 e publicada no B. O. P. do día 26 de febreiro de 2018. Vista a solicitude de renuncia como concelleiro de don Abdel Ali Cinza Mcallister presentado no rexistro municipal, da que se deu conta no Pleno ordinario levado a cabo o día 20 de marzo de 2019. PRIMERO: Delegar especialmente na Sra. Concelleira, dona Cristina Fernández Davila, a dirección interna e a xestión dos servizos de Persoal, non incluíndo a facultade de resolver mediante actos administrativos que afecten a terceiros. SEGUNDO: Avogar as restantes facultades especiais, delegadas a don Abdel Ali Cinza Mcallister, referidas ao servizo de Facenda. TERCEIRO: Publicar o presente decreto no Boletín Oficial da Provincia de Pontevedra. CUARTO: Dar traslado aos interesados e conta ao pleno na primeira sesión que se leve a cabo. Ponteareas, 28 de marzo de 2019 DOCUMENTO FIRMADO ELE CTRÓNICAMENTE
IN407A 2018/428-4. CONCESIÓN A ELÉCTRICA DE MOSCOSO, S. L. DE AUTORIZACIÓN LMTS VALONGO-CERAXE E CT O CAMPO (CERDEDO-COTOBADE)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 04/03/2019)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 26 de decembro de 2018, no BOP do 14 de decembro de 2018, no xornal Faro de Vigo do 7 de decembro de 2018 e no taboleiro de anuncios do concello de Cerdedo-Cotobade. Tamén se notificou individualmente aos titulares dos predios afectados pola instalación según a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 13 de febreiro de 2019 O xefe territorial Ignacio Rial Santomé
EXPTE. IN407A 217/565-4. AUTORIZACIÓN DE INSTALACIÓN ELÉCTRICA NO CONCELLO DE BARRO, A NOME DE UFD DISTRIBUCIÓN ELECTRICIDAD, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/03/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 26 de febreiro de 2019 O xefe territorial Ignacio Rial Santomé
DESIGNACIÓN TENENCIAS DE ALCALDÍA
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 03/07/2019)

De conformidade co disposto nos arts.20.1 a) e art.23.3 da Lei 7/1985, Reguladora das Bases do Réxime Local, art.65.1 da Lei 5/1997 de Administración Local de Galicia, e o art.46.1 do RD 2568/1986, polo que se aproba o Regulamento de Organización, Réxime Xurídico e Funcionamento, Primeiro.-Designar Tenentes de Alcalde do Concello de Salceda de Caselas aos seguintes concelleiros membros da Xunta de Goberno Local: Os Tenentes de Alcalde citados substituirán, pola orde do seu nomeamento, á Alcaldesa na totalidade das súas funcións nos casos de ausencia, enfermidade ou impedimento, sen prexuízo de efectuar en cada caso a correspondente delegación. Segundo.- Aos efectos indicados, cando esta Alcaldía teña que ausentarse do termo municipal, establecerá, mediante Resolución, a duración da súa ausencia, designando ao Tenente de Alcalde que teña que asumir as súas competencias. De non conferirse esta designación de forma expresa, esta Alcaldía será substituída pola Amalio Ejarque Micallef e, no seu defecto, por calquera dos/as outros/as Tenentes de Alcalde establecidos que se atopen presentes, debendo dar conta diso ó resto da Corporación, sen que durante o mesmo día poida actuar como Alcalde accidental máis dun deles. Terceiro.- Da presente Resolución darase conta ó Pleno na primeira sesión que se celebre, notificándose persoalmente aos designados, debendo así mesmo ser publicado no BOP, sen prexuízo da súa efectividade dende o día seguinte ó da presente resolución.” O que remito publícase, aos efectos oportunos. Documento asinado electronicamente.
APROBACIÓN INICIAL ORZAMENTO 2019
ADMINISTRACIÓN LOCAL — Municipal — Fornelos de Montes (Presupostos e cadros de persoal, 08/03/2019)

Aprobado inicialmente polo Pleno da Corporación o Orzamento municipal para o exercicio económico de 2019, o cadro de persoal e a relación de postos de traballo para dito exercicio, en cumprimento do disposto no artigo 169.1 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo e disposicións concordantes, exponse ó publico na secretaría deste concello, por prazo de quince días hábiles, contados a partir do seguinte ó da publicación do presente edicto no Boletín Oficial da provincia, co fin de que durante o mesmo poidan formularse as reclamacións que se consideren oportunas. Fornelos de Montes, 28 de febreiro de 2019. O alcalde Emiliano Lage Rodríguez
APROBACIÓN DO PADRÓN DE AUGA, SUMIDOIRO E CANON DE AUGA CORRESPONDENTE AO PRIMEIRO TRIMESTRE DO EXERCICIO 2019
ADMINISTRACIÓN LOCAL — Municipal — Baiona (Outros documentos, notificacións e informacións públicas, 22/04/2019)

Por decreto de alcaldía de data 6 de abril de 2019, foron aprobados os padróns fiscais da taxa pola prestación dos servizo de abastecemento de auga potable, de saneamento e canon de auga, correspondentes ao primeiro trimestre de 2019, quedando aberto o período de exposición ao público por un prazo de quince días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán examinar os padróns aprobados nas oficinas de Gestagua de Baiona, Rúa Laureano Salgado nº 14, BJ, e nas oficinas de recadación do Concello de Baiona. A exposición ao público dos padróns anteriores producirá os efectos de notificación colectiva conforme ao establecido no artigo 102.3 da Lei Xeral Tributaria. Dende o día 1 de maio de 2019 ao 1 de xullo de 2019. De acordo co preceptuado no artigo 161.4 de Lei 58/03, do 17 de decembro Xeral Tributaria, transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema. A falta de pagamento en período voluntario do canon suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. As persoas que non teñan domiciliado os recibos, poderán facelos efectivos a partir do 1 maio de 2019, nas oficinas de Gestagua, en Baiona, Rúa Laureano Salgado nº 14, Bj, de 9 a 13.30 horas. Contra as liquidacións dos padróns fiscais de auga e saneamento, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: De acordo co artigo 49.7 do Decreto 136/2012, de 31 de maio, polo que se aproba o Regulamento do canon de auga e do coeficiente de vertedura a sistemas públicos de depuración de augas residuais, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Auntónoma de Galicia no prazo dun mes dende que se entenda producida a notificación. Documento asinado telemáticamente ao marxe O alcalde, Angel Manuel Rodal Almuiña
DELEGACIÓN DA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 22/10/2019)

Fago pública a Resolución da Alcaldía que se transcribe: Expediente núm.: 261/2019 Resolución con número e data establecidos á marxe Procedemento: Celebración Matrimonios Civís Vista a solicitude para a celebración do matrimonio civil entre (xxx) e (xxx). Visto a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vigo rexistrado baixo o número 89/2019. Vista a Resolución da Alcaldía 2019-0483, na que se autoriza o matrimonio e se fixa a celebración do mesmo para o 12 de outubro de 2019 ás 13:30 horas na Rectoral de Cobres. Debido a compromisos sobrevidos a esta Alcaldía, PRIMEIRO. Delegar no Concelleiro Brais Sánchez Novelle a celebración do matrimonio civil. SEGUNDO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Documento asinado electronicamente.
ORDENANZA DE ACCESO ELECTRÓNICO OS SERVIZOS MUNICIPAIS
ADMINISTRACIÓN LOCAL — Municipal — Dozón (Ordenanzas e Regulamentos, 21/03/2019)

O Pleno deste Concello en sesión ordinaria celebrada o día 27 de febreiro de 2019 acordou a aprobación inicial da Ordenanza Ordenanza Reguladora do acceso electrónico ós servizos municipais. De conformidade co disposto no artigo 17 Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, durante o prazo de trinta días, a contar desde o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo se lles dará audiencia a efectos de que poidan presentar as reclamacións e facer as alegacións que estimen oportunas. Transcorrido dito prazo sen interpoñerse reclamacións, este acordo provisional elevarase a definitivo sen necesidade de segundo acordo expreso, publicándose en todo caso o texto íntegro da Ordenanza Fiscal ou as súas modificacións. En Dozón, a 6 de marzo de 2019 O ALCALDE Asdo: Adolfo Campos Panadeiros
PROCESO SELECTIVO CONTRATACIÓN TÉCNICO DE TURISMO
ADMINISTRACIÓN LOCAL — Municipal — Mondariz-Balneario (Persoal, oposicións, 24/05/2019)

Por resolución da Alcaldía do día 20 de maio de 2019 acordouse aproba-las bases e a convocatoria para a contratación laboral temporal (tres meses) dun técnico de turismo. Están a disposición dos interesados na páxina web do concello (www.mondarizbalneario.es) e nas súas oficinas. Prazo presentación solicitudes 10 días naturas a partir da publicación deste anuncio no BOP. Mondariz Balneario, 20 de maio de 2019, O alcalde: José Antonio Lorenzo Rodríguez.
APROBACIÓN DEFINITIVA MODIFICACIÓN ORZAMENTARIA 2019/MOD/022
ADMINISTRACIÓN LOCAL — Municipal — Cambados (Presupostos e cadros de persoal, 28/08/2019)

Aprobado polo Pleno desta Corporación, en sesión ordinaria celebrada o día 24 de xullo de 2019, o expediente de modificación orzamentaria baixo a modalidade de suplemento de crédito nº 2019/MOD/022 para a aplicación do superávit 2018, con cargo ao remanente de tesourería para gastos xerais, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como segue: Capítulo DESCRICIÓN CRÉDITOS DEFINITIVOS € 1 GASTOS DE PERSOAL 4.342.633,94 2 GASTOS EN BENS CORRENTES E SERVIZOS 4.751.072,58 3 GASTOS FINANCEIROS 6.042,57 4 TRANSFERENCIAS CORRENTES 410.391,74 5 FONDO DE CONTINXENCIA E OUTROS IMPREVISTOS 67.869,50 6 INVERSIÓNS REAIS 1.389.494,73 7 TRANSFERENCIAS DE CAPITAL 396.764,45 8 ACTIVOS FINANCEIROS 22.000,00 9 PASIVOS FINANCEIROS 262.845,06 Total GASTOS … … … 11.649.114,57 Capítulo DESCRICIÓN Previsións DEFINITIVAS € 1 IMPOSTOS DIRECTOS 2.529.000,00 2 IMPOSTOS INDIRECTOS 165.000,00 3 TAXAS, PREZOS PÚBLICOS E OUTROS INGRESOS 2.064.702,00 4 TRANSFERENCIAS CORRENTES 4.522.775,74 5 INGRESOS PATRIMONIAIS 207.500,00 7 TRANSFERENCIAS DE CAPITAL 1.807.545,26 8 ACTIVOS FINANCEIROS 997.627,12 8 ACTIVOS FINANCEIROS 3.506.208,67 Total INGRESOS … … … 12.294.150,12 Contra a aprobación definitiva da Modificación Orzamentaria poderá interpoñerse directamente recurso Contencioso – Administrativo na forma e prazos que establecen a normativa vixente, segundo o disposto no artigo 171 en relación cos artigos 177 e 179 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Documento asinado electronicamente.
EXPOSICIÓN PÚBLICA DE MODIFICACIÓN DA ORDENANZA DE CONDICIÓNS XERAIS DO SERVIZO DE CAMPAMENTO E ESCOLA DE VERÁN
ADMINISTRACIÓN LOCAL — Municipal — Lalín (Ordenanzas e Regulamentos, 02/08/2019)

O Pleno da Corporación do Concello de Lalín, en sesión celebrada o día 26 de agosto de 2019, aprobou con carácter provisional o Expte.3237/2019 de modificación da Ordenanza das condicións xerais do servizo de campamentos e escola de verán do Concello de Lalín. En cumprimento do disposto nos apartados 49 da Lei 7/1985 reguladora das bases de réxime local, o citado acordo provisional exporase ó público no taboleiro de anuncios do Concello, estando a disposición dos interesados durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, entenderanse definitivamente adoptados os acordos, sen necesidade de novo acordo plenario conforme ao establecido no citado artigo 49 da Lei 7/1985. Lalín, A Concelleira delegada de Política Social DOCUMENTO ASINADO ELECTRONICAMENTE Á MARXE
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 18-19
ADMINISTRACIÓN LOCAL — Municipal — Meis (Presupostos e cadros de persoal, 08/11/2019)

O Pleno deste Concello, en sesión extraordinaria celebrada o día 25 de outubro de 2019 acordou a aprobación inicial do expediente de modificación de créditos nº 18-19 do Presuposto en vigor, na modalidade de suplemento de crédito, financiado con cargo ao remanente de tesourería para gastos xerais, como sigue a continuación: Esta modificación financiase con cargo ao remanente líquido de tesourería para gastos xerais nos seguintes termos: En cumprimento do disposto no artigo 169.1 por remisión del 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sometese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Si transcorrido dito prazo non se houberan presentado alegacións, considerarase aprobado definitivamente dito Acordo. Documento asinado electronicamente.
APROBACIÓN INICIAL MODIFICACIÓN ORDENANZA FISCAL REGULADORA DA TAXA POLA PRESTACIÓN DO SERVIZO DE DISTRIBUCIÓN DE AUGA
ADMINISTRACIÓN LOCAL — Municipal — Cambados (Outros documentos, notificacións e informacións públicas, 04/10/2019)

Aprobada inicialmente por acordo do Pleno ordinario deste Concello, celebrado o 26 de setembro de 2019, a modificación da ordenanza fiscal reguladora da taxa pola prestación do servizo de distribución de auga, en cumprimento doo establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública para que nun prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo có texto íntegro da modificación da ordenanza deberá publicarse no Boletín Oficial da Provincia e entrará en vigor o día seguinte da súa publicación. En Cambados, a 30 de setembro de 2019. A alcaldesa Fátima Abal Roma
SUBVENCIÓNS CONCEDIDAS NO SERVIZO DE CULTURA E LINGUA
ADMINISTRACIÓN LOCAL — Provincial — Deputación Provincial (Subvencións e axudas, 22/04/2019)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de xuño, polo Servizo de Cultura e Lingua desta Deputación Provincial: Plan ou programa: A concellos, para dinamización do galego Aplicación orzamentaria: 19/330.3260.462.04 Pontevedra, 15 de abril de 2019 O secretario.
DH. A36.67763. SOLICITUDE DA CCUU VILAR PEDORNES, DE NOVACIÓN DA CONCESIÓN DUN CAUDAL DE AUGA NO LUGAR DE VILAR, PARROQUIA DE PEDORNES (SAN MAMEDE), NO CONCELLO DE OIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/12/2019)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. As características do aproveitamento son: A auga procedente dos mananciais reúnese mediante arquetas consecutivas e condúcese a depósito bloques formigón 8,60x5,60x2,68 m en parc.1872, pol.23. Dende o depósito parte tubo Ø90 mm dende o que se ramifican as tubaxes cara as vivendas que abastece a comunidade. A auga dos tres pozos bombéase directamente ao depósito. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN PRESIDENCIA XUNTA DE GOBERNO LOCAL
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 20/08/2019)

Por decreto da alcaldía de data 12.08.2019 adoptouse a seguinte resolución: Vista a posibilidade de substitución da presidencia da entidade local contemplada polo artigo 47 do Real Decreto 2568/1986 de 28 de novembro de organización, funcionamento e réxime xurídico das entidades locais, pola presente e dada a miña ausencia do termo municipal nese horario, 1.—Nomear accidentalmente a D. Alvaro Luis Angurell Secman, en canto 1º Tenente de alcalde, para asumir a Presidencia da Xunta de Goberno Local do Concello prevista para o 12.08.2019.2.—Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia.3.—Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade O alcalde Jorge Cubela López Documento asinado dixitalmente á marxe
EXPEDIENTE IN407A 2019/123-4). CONCESIÓN AUTORIZACIÓN ADMINISTRATIVA A ELECTRA ALTO MIÑO DISTRIBUIDORA DE ENERGÍA, S. L. U.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/11/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 14 de novembro de 2019. O xefe territorial Ignacio Rial Santomé
DELEGACIÓN DE VODA CIVIL EN CONCELLEIRO DE NOVAS TECNOLOXÍAS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 23/05/2019)

Por Resolución da Alcaldía núm.2019-0632 de data 14 de Maio de 2019, vense de delegar a seguinte atribución: Delega-la presidencia do acto da voda civil que se celebrará o día 18 de Maio de 2019 ás 13:00 h no concelleiro delegado de Novas Tecnoloxías Xosé Leal Fariña. O que se fai público en virtude do disposto no art.44.2 do Real Decreto Lexislativo 2568/86. (Documento asinado electronicamente ao marxe)
APROBACIÓN DEFINITIVA MODIFICACIÓN DE CRÉDITO Nº 3
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 16/12/2019)

O Pleno desta Entidade Local, en sesión ordinaria celebrada o día 16/10/2019, aprobou inicialmente o expte. nº 49/2019 de transferencia de crédito, por un importe de 1.650,00 €. Trala publicación do anuncio de aprobación inicial mediante inserción no BOPPO nº 208 de 29/10/2019, e durante o período de exposición ao público, non se presentou ningunha reclamación. De conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento da Entidade é de 175.160,00 €, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público ós efectos oportunos. En Camposancos, documento asinado electronicamente á marxe. A presidenta María Mercedes Martínez Vázquez
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 25/11/2019)

Debido a que a alcaldesa e a primeira tenente de alcaldesa deben ausentarse do seu posto por motivos de traballo, o que lles imposibilita para o exercizo das funcións propias do cargo, e ante a necesidade de continuidade da xestión ordinaria do concello, mediante decreto da Alcaldía do día de hoxe, acordouse a súa substitución polo segundo tenente de alcalde, Germán Fernández Rodríguez. A substitución terá efectos exclusivamente o día 13 de novembro de 2019. O que se fai público, a fin de dar cumprimento ó disposto nos artigos 23.3 da Lei 7/1985, de 2 de abril, reguladora das Bases do Réxime Local e os artigos 46, 47 e, pola súa remisión, 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O Rosal, 12 de novembro de 2019 A ALCALDESA Ánxela Fernández Callís
APROBACIÓN DEFINITIVA DE EXPEDIENTES DE MODIFICACIÓN DE CRÉDITOS NÚMEROS 594/2019, 615/2019 E 616/2019
ADMINISTRACIÓN LOCAL — Municipal — Neves, As (Presupostos e cadros de persoal, 20/09/2019)

O Pleno desta Corporación, en sesión celebrada o día 13 de agosto de 2019, acordou a aprobación inicial dos expedientes de modificación de créditos do Presuposto Municipal do exercicio 2018, prorrogado para 2019, que se detallan a continuación: 1.- Expediente de modificación de créditos nº 594/2019, transferencia de crédito, por importe de 13.517,40 euros.2.- Expediente de modificación de créditos nº 615/2019, crédito extraordinario para aplicación do superávit orzamentario con cargo ao remanente de tesourería para gastos xerais, para financiar investimentos financeiramente sustentables, por importe de 62.998,75 euros.3.-Expediente de modificación de créditos nº 616/2019, suplemento de crédito para aplicación do superávit orzamentario con cargo ao remanente de tesourería para gastos xerais, para financiar investimentos financeiramente sustentables, por importe de 178.792,85 euros. En cumprimento do artigo 169.1, por remisión do 179.4, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de 15 días hábiles, contados a partires do seguinte ao da inserción dos correspondentes anuncios de aprobación inicial no Boletín Oficial da Provincia nº 160, de data 22 de agosto de 2019, queda automaticamente elevado a definitivo o acordo plenario de aprobación inicial dos referidos expedientes. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: Capítulo 1 Gastos de Persoal 1.079.967,54 Capítulo 2 Gastos correntes en bens e serviZos 1.244.011,83 Capítulo 4 Transferencias correntes 127.760,00 Capítulo 6 INVESTIMENTOS reais 2.481.942,10 Capítulo 7 Transferencias de capital 13.896,21 Capítulo 8 ACTIVOS FINANCEIROS 90,00 Capítulo 9 PASIVOS FINANCEIROS 4.977,00 Total GASTOS … … … 4.952.644,68 Capítulo 1 Impostos directos 589.300,00 Capítulo 2 Impostos indirectos 19.000,00 Capítulo 3 Taxas, PREZOS PÚBLICOS e outros ingresos 231.872,32 Capítulo 4 Transferencias correntes 1.573.711,70 Capitulo 5 Ingresos patrimoniais 67.266,00 Capítulo 7 Transferencia de capital 1.990.949,85 Capítulo 8 Activos financeiros 534.279,46 Total INGRESOS … … … 5.006.379,33 Contra o presente Acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. O que se fai público para xeral coñecemento e efectos. Documento asinado electronicamente.
APROBACIÓN INICIAL DO EXPEDIENTE DE MODIFICACIÓN DE CRÉDITO 16/2019
ADMINISTRACIÓN LOCAL — Municipal — Pontevedra (Presupostos e cadros de persoal, 21/11/2019)

O Pleno da Corporación na sesión ordinaria celebrada o día 18.11.2019, aprobou inicialmente o expediente de modificación de crédito 16/2019 (3 SUP/2019), mediante suplemento de crédito e crédito extraordinario, por un importe total de 4.263.002,67 €, de acordo ao seguinte detalle: APLICACIÓN PRESUPOSTARIA DENOMINACIÓN IMPORTE SUP FINANCIAMENTO TOTAL FINANCIAMENTO BAIXAS POR ANULACIÓN RTGX (870.00) 02.011.0-913.19 AMORTIZACIÓN BBVA P80727/09 1.004.223,06 € 0,00 € 1.004.223,06 € 1.004.223,06 € 02.011.0-913.24 AMORTIZACIÓN B SABADELL P/2014 372.276,57 € 0,00 € 372.276,57 € 372.276,57 € 02.011.0-913.25 AMORTIZACIÓN B SABADELL P/2015 475.894,23 € 0,00 € 475.894,23 € 475.894,23 € 02.011.0-913.26 AMORTIZACIÓN ABANCA P/2016 2.410.608,81 € 0,00 € 2.410.608,81 € 2.410.608,81 € TOTAL 3 SUP-2019 … … … 4.263.002,67 € 0,00 € 4.263.002,67 € 4.263.002,67 € O expediente exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da inserción deste anuncio no Boletín Oficial da Provincia. Así mesmo exporase no Taboleiro de edictos do Concello. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. Así mesmo, e de acordo co artigo 7 c) d) e e) da Lei 19/2013 (en relación co 5.4 da mesma norma) unha vez aprobada inicialmente a modificación de crédito haberá de publicarse o seu texto na sede electrónica do Concello ( sede. pontevedra. gal ), xunto coas súas correspondentes memorias xustificativas e informes, manténdose esta publicación en tanto dure o prazo de alegacións anteriormente exposto. De non presentarse reclamacións en prazo, a modificación considerarase definitivamente aprobada, entrando en vigor unha vez publicado o resumo por capítulos resultante. Así mesmo, remitiranse copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, e demais normativa citada. O que se fai público para xeral coñecemento e efectos. Pontevedra, ao día da data. O secretario
DH. W36.66482. SOLICITUDE DE LINO SUÁREZ OTERO, DE AUTORIZACIÓN DE OBRAS PARA VIVENDA UNIFAMILIAR EN PADRIÑÁN (SANXENXO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/05/2019)

As obras solicitadas consisten na execución de vivenda unifamiliar de dúas plantas, edificación auxiliar para cochera e muro de peche de parcela, na rúa Miraflores 29 de Sanxenxo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de abril de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DESIGNACIÓN TENENTES DE ALCALDE
ADMINISTRACIÓN LOCAL — Municipal — Valga (Outros documentos, notificacións e informacións públicas, 19/07/2019)

VISTA a celebración das eleccións municipais o día 26 de maio de 2019 e logo de proceder o día 15 de xuño de 2019 á constitución da nova Corporación Local. En virtude das atribucións que me confiren os artigos 21.2, 23.3 da Lei 7/1985, de 2 de abril, Reguladora das Bases do Réxime Local, os artigos 62 e 63 da Lei 5/97, 22 de xullo, Administración local de Galicia e os artigos 46 e seguintes do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro VISTO o regulamento orgánico municipal (aprobado definitivamente polo Pleno da Corporación na Sesión Ordinaria realizada o día 5 de xuño de 2017, BOP nº 114 de 15 de xuño de 2017); Primeiro. Designar como Tenentes de Alcalde do Concello de Valga aos/as seguintes Concelleiros/as: Aos/as Tenentes de Alcalde nomeados/as, previa aceptación do seu cargo, correspóndelles en canto a tales, substituír ao Alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. Segundo. Notificar persoalmente a presente resolución aos/as designados/as, que se considerará aceptada tacitamente, salvo manifestación expresa; e remitir a Resolución de nomeamento ao Boletín Oficial da Provincia de Pontevedra para a súa publicación no mesmo, igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da Resolución polo Alcalde. Así mesmo, estará a disposición dos interesados na sede electrónica deste Concello www.valga. gal. Terceiro. Dar conta ao Pleno do Concello desta resolución na primeira sesión que celebre. Valga, a 4 de xullo de 2019. O alcalde José María Bello Maneiro
PREZO PÚBLICO DO CAMPAMENTO DE VERÁN
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 12/06/2019)

A Xunta de Goberno Local en sesión extraordinaria en data 24 de maio de 2019 acordou o establecemento do prezo público seguinte, dispoñendo a súa publicación no Boletín Oficial da Provincia: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos pola prestación do servizo de Campamento de Verán. A obriga de pagamento nace pola prestación do servizo de actividade de Campamento de Verán para a realización de actividades lúdico-educativas dos nenos fora do calendario escolar, xunto a profesionais que promovan a educación e entretemento dos menores no tempo libre e así mesmo promover a conciliación da vida persoal, familiar e laboral. A obrigación de pagar o prezo público regulador na presente ordenanza, nace no momento da inscrición ou matriculación na actividade que se vaia a realizar. A contía do prezo público regulado nesta ordenanza, será a que a continuación se relaciona: “Campamento de Verán” quincena 25,00 euros “Campamento de Verán” mes 50 euros O campamento de verán desenvolverase do 1 de xullo ao 30 de agosto de luns a venres en horario de 9:00 horas ás 14:00 horas. Nas solicitudes se pode elixir quincena, mes ou dos meses. Atópanse exentos do pagamento dos prezos públicos regulados nesta ordenanza: A.1. Os menores que, no seu caso, sexan derivados polo Departamento de Servicios Sociais deste Concello. Bonificacións: B.1. As familias numerosas terán dereito a unha bonificación do 25% dos prezos públicos regulados nesta ordenanza.(Non acumulables con outras bonificacións) B.2. Coa inscrición de dous fillos, o segundo terá dereito a unha bonificación do 10%.(Non acumulables con outras bonificacións) O que se fai público para xeral coñecemento e efectos. Documento asinado electronicamente ó marxe. O alcalde en funcións Arturo Grandal Vaqueiro
MODIFICACIÓN BASES DE EXECUCIÓN DO ORZAMENTO
ADMINISTRACIÓN LOCAL — Municipal — Poio (Presupostos e cadros de persoal, 09/08/2019)

Aprobada inicialmente polo Pleno da Corporación, en sesión ordinaria celebrada o 30 de xullo de 2019, a modificación das Bases 22ª e 54ª das Bases de Execución do Orzamento do ano 2019, sométese a modificación a información pública durante o prazo de 15 días hábiles mediante anuncio publicado no Boletín Oficial da Provincia; de non presentarse durante este prazo reclamación algunha ou alegación en contra do mesmo, a devandita modificación quedará aprobada definitivamente na forma que consta no expediente de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo. (Asinado dixitalmente a marxe) O ALCALDE: Luciano Sobral Fernández
DELEGACIÓN DA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 01/10/2019)

Fago pública a Resolución da Alcaldía que se transcribe: Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, Primeiro. Autorizar o matrimonio civil entre xxx e xxx Segundo. Fixar a celebración do matrimonio para o día 27 de setembro de 2019, ás 18:00 horas na Reitoral de Cobres, desta localidade, tal como solicitaran os mesmos. Terceiro. Notificar aos interesados a autorización de matrimonio e o día e hora en que se vai a celebrar o matrimonio civil. Cuarto. Delegar na Concelleira María Canosa Otero a celebración do matrimonio civil. Quinto. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Documento asinado electronicamente.
DH. W36.62817. SOLICITUDE DE ELISA SABÍN DOMÍNGUEZ, DE AUTORIZACIÓN OBRAS PARA CONSTRUCIÓN DE EDIFICIO DE VIVENDAS NO LUGAR DE AVDA. BALAÍDOS 43, PARROQUIA DE CASTRELOS (SANTA MARÍA) EN VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/05/2019)

As obras solicitadas consisten na construción de edificio de vivendas de seis plantas, planta baixo cuberta, dous sotos e semisoto, de 18 m de altura e 2478,50 m2 de superficie total construída, demolición de edificación existente na parcela e máis urbanización e creación de zona verde, en parcela de referencia catastral 1836715NG2713N0001FX, en zona de policía e a unha distancia de 27,93 m do leito do río Lagares, na Avda. de Balaídos, nº43, no concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 07 de maio de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros